วันนี้มีโอกาสได้มาลองร้านชาบูที่ You&I ค่ะ ร้านตั้งอยู่ที่ชั้น 2 ตกแต่งเรียบหรู ดูมีสไตล์ กว้างขวางดีค่ะ พนักงานให้การบริการดีด้วยค่ะ มาช่วงบ่ายๆคนเลยยังไม่เยอะมาก ชอบที่เป็นหม้อใครหม้อมันไม่ต้องเถียงกันเรื่องน้ำซุปเลย ชอบน้ำซุปน้ำดำค่ะ อร่อยกลมกล่อมดี ราคาหัวละ 698++ ถือว่าไม่แพงเลย เสียดายเป็นคนไม่ทานเนื้อ เลยไปเน้นที่ซีฟู้ดแทน ชอบหมูคุโรบุตะ ยิ่งเวลาจุ่มชีสด้วยแล้ว ดีงามมากมาย ส่วนไลน์อาหารอื่นๆสามารถเดินไปตักได้เลยค่ะตามใจชอบ มีของทานเล่นด้วยพอกรุบกริบ ติดใจตรงแพนเค้กที่ให้ทำและตกแต่งได้เองตามใจชอบค่ะ น่ารักดี ไอศกรีมที่นี่ถือว่าดีเลย กินเพลิน ร้านนี้คงเป็นอีกหนึ่งร้านประจำที่จะพาครอบครัวไปทานค่าา